ಗುಂಡೇಟಿಗೆ ಬಲಿಯಾದ ಮನೀಶ್ ಶೆಟ್ಟಿ ಸಾಮಾನ್ಯದವನಲ್ಲ ಬನ್ನಂಜೆ ರಾಜನ ಆಪ್ತ ! ಬೆಂಗಳೂರು: ಇಂದು ಸಂಜೆ 9ಗಂಟೆಯಷ್ಟೊತ್ತಿಗೆ ನಡೆದ ಬಾರ್ ಮಾಲೀಕನ ಕೊಲೆ ನಗರವನ್ನು ಬೆಚ್ಚಿಬೀಳಿಸಿದೆ. ಆರ್ಎಚ್ಪಿ ರಸ್ತೆಯಲ್ಲಿರುವ ಡುಯೆಟ್ ಲೇಡಿಸ್ ಬಾರ್ ನಡೆಸುತ್ತಿದ್ದ ಮನೀಶ್ ಶೆಟ್ಟಿಯನ್ನು, ಬಾರ್ ಮುಂಭಾಗ ಬೈಕ್ನಲ್ಲಿ ಬಂದ ಇಬ್ಬರು ದುಷ್ಕರ್ಮಿಗಳು ಹತ್ಯೆ ಮಾಡಿದ್ದಾರೆ. ಸ್ಥಳಕ್ಕೆ ನಗರ ಪೊಲೀಸ್ ಕಮಿಷನರ್ ಕಮಲ್ ಪಂಥ್ ಆಗಮಿಸಿ ಪರಿಶೀಲನೆ ನಡೆಸಿದ್ದಾರೆ. ದುಷ್ಕರ್ಮಿಗಳು ರಿವಾಲ್ವರ್ನ್ನು ಸ್ಥಳದಲ್ಲೇ ಬಿಟ್ಟು ಪರಾರಿಯಾಗಿದ್ದು, ಶ್ವಾನದಳ, ವಿಧಿ ವಿಜ್ಞಾaನ ತಂಡವೂ ಇಲ್ಲಿಗೆ ಆಗಮಿಸಿದೆ. ಕೊಲೆಯಾದ ಮನೀಶ್ ಶೆಟ್ಟಿ ಭೂಗತ ಪಾತಕಿ ಬನ್ನಂಜೆ ರಾಜನೊಂದಿಗೆ ಗುರುತಿಸಿಕೊಂಡಿದ್ದ. ಅಲ್ಲದೆ, ರವಿ ಪೂಜಾರಿಯ ಆಪ್ತರಲ್ಲೊಬ್ಬ ಎನ್ನಲಾಗಿದೆ. ಅಷ್ಟೇ ಅಲ್ಲ ಬೆಂಗಳೂರನ್ನು ಬೆಚ್ಚಿಬೀಳಿಸಿದ್ದ ಚೆಮ್ಮನೂರು ದರೋಡೆ ಪ್ರಕರಣದ ಪ್ರಮುಖ ಆರೋಪಿಯಾಗಿದ್ದ. ಈತನ ವಿರುದ್ಧ ಮಂಗಳೂರು ಹಾಗೂ ಮುಂಬೈನಲ್ಲಿ ಹಲವು ಕೇಸ್ಗಳು ದಾಖಲಾಗಿದ್ದವು. ಅಪರಾಧ ಲೋಕದಲ್ಲಿ ಇಷ್ಟೆಲ್ಲ ಇತಿಹಾಸ ಇರುವ ಮನೀಶ್ ಶೆಟ್ಟಿಯನ್ನು ಇಂದು ಅಪರಿಚತರು, ಹೆಲ್ಮೆಟ್, ಮಾಸ್ಕ್ ಹಾಕಿಕೊಂಡು ಬಂದು ಕೊಲೆ ಮಾಡಿ ಪರಾರಿಯಾಗಿದ್ದಾರೆ. ಎರಡು ಗುಂಡು ಹಾರಿಸಿ, ಚಾಕುವಿನಿಂದ ಇರಿದು ಹತ್ಯೆ ಮಾಡಿದ್ದಾರೆ. ಏಜೆನ್ಸೀಸ್